Бог любіць людзей бескарысліва і бязмежна – гэтымі словамі можна абагульніць усё Евангелле і ўсю тэалогію, адзначыў папа Францішак 15 сакавіка перад малітвай “Анёл Панскі” на плошчы св. Пятра. Францішак заклікаў вернікаў, каб іх велікапосны шлях стаў шляхам прабачэння, адкрытасці і любові. “Сённяшняе Евангелле прапануе нам словы скіраваныя Езусам да Нікадэма: “Бо так палюбіў Бог свет, што аддаў Сына свайго Адзінароднага” (Ян 3,16).